Държавен вестник, бр. 53, 2010 г., стр. 27

БРОЙ  53	
Д Ъ Р Ж А В Е Н  В Е С Т Н И К 	
СТР.  27  
4.4.4. Болницата, в която е разположена струк­
турата, трябва да разполага на територията си с 
клинична лаборатория ниво II и микробиологична 
лаборатория.
5. Изисквания за осъществяване на специал­
ностите „Хирургия“, „Съдова хирургия“, „Детска 
хирургия“ и „Пластично възстановителна хирур­
гия“ от III ниво на компетентност в болница за 
активно лечение:
5.1. Дейността по специалността „Хирургия“ 
се осъществява в самостоятелна болнична струк­
тура – клиника или отделение, отговаряща на 
следните изисквания:
5.1.1. В структурата се извършва оперативно 
лечение с малък, среден, голям и много голям 
обем и сложност на всички заболявания на гас­
троинтестиналната система, чернодробно-жлъчната 
система, далака, ретроперитонеалното простран­
ство, щитовидната, надбъбречните жлези и млеч­
ните жлези, ануса и перианалното пространство 
и други, изискващи отстраняване на част или цял 
орган; поставяне на импланти; намеса върху един 
или повече органи на един етап; едновременна 
намеса върху орган/органи от две области/кухини; 
остър хирургически корем; заболявания, изисква­
щи високоспециализирани оперативни процедури.
5.1.2. В структурата работят най-малко четири­
надесет лекари, от които седем с придобита меди­
цинска специалност по хирургия; от тях четирима, 
притежаващи сертификат за ехография, както и 
петима, притежаващи сертификат за горна и до­
лна ендоскопия (диагностичните дейности могат 
да се изпълняват и от лекари гастроентеролози, 
работещи на територията на болницата).
5.1.3. Извършват се най-малко 1000 операции 
годишно, от които поне 50% с голям и много 
голям обем и сложност.
5.1.4. Болницата, в която е разположена струк­
турата, трябва да разполага на територията си с 
клинична лаборатория ниво II и микробиологич­
на лаборатория. Необходимо е болницата също 
така да има патоморфологична и вирусологична 
лаборатория. 
5.1.5. Структурата трябва да разполага с въз­
можност за достъп до структура по патоанатомия, 
намираща се на територията на населеното място.
5.1.6. Структурата трябва да разполага със 
следната апаратура:
 – операционни маси – 5 бр.; 
 – операционни лампи – 5 бр.; 
 – апаратура за лапароскопска хирургия; 
 – ултразвуков нож; 
 – аргон-плазмен коагулатор; 
 – ехограф 3D и доплер, разположени на те­
риторията на болницата; 
 – апаратура за пълен обем горна и долна 
ендоскопия, разположена на територията на 
болницата;
 – рентгенов апарат за скопия и графия, раз­
положен на територията на болницата; 
 – КАТ или МРТ.
5.2. Дейността по специалността „Съдова хи­
рургия“ се осъществява в самостоятелна болнична 
структура – клиника или отделение, отговаряща 
на следните изисквания:
5.2.1. В структурата се извършват всички видове 
оперативни интервенции върху съдове, включи­
телно с голям и много голям обем и сложност.
5.2.2. В структурата работят най-малко петима 
лекари, от които двама с придобита медицинска 
специалност по съдова хирургия. 
5.2.3. Извършват се най-малко 500 операции 
годишно, от които поне 50% с голям и много 
голям обем и сложност.
5.2.4. Болницата, в която е разположена струк­
турата, трябва да разполага на територията си с 
клинична лаборатория ниво III и микробиологична 
лаборатория. 
5.2.5. Структурата трябва да разполага със 
следната апаратура:
 – еходоплер – 1 бр.;
 – ангиограф – 1 бр.;
 – рентгенов апарат за скопия и графия; 
 – КАТ или МРТ, разположени на територията 
на болницата.
5.3. Дейността по специалността „Детска хи­
рургия“ се осъществява в самостоятелна болнична 
структура – клиника или отделение, отговаряща 
на следните изисквания:
5.3.1. В структурата се извършват планови опе­
рации с голям и много голям обем и сложност, 
както и спешни операции в пълен обем. 
5.3.2. В структурата работят най-малко десет 
лекари, от които пет с придобита медицинска 
специалност по съдова хирургия; от тях трябва 
да има специалисти, притежаващи сертификат 
за лапароскопия, торакоскопия, бронхоскопия и 
горна ендоскопия.
5.3.3. Извършват се най-малко 350 операции 
годишно, от които поне 30% с голям и много 
голям обем и сложност.
5.3.4. Болницата, в която е разположена структу­
рата, трябва да разполага с клинична лаборатория 
ниво III, микробиологична лаборатория, разполо­
жена на територията на болницата, патоморфоло­
гична лаборатория и вирусологична лаборатория. 
5.3.5. Структурата трябва да разполага с въз­
можност за достъп до структура по патоанатомия, 
намираща се на територията на населеното място.
5.3.6. Структурата трябва да разполага със 
следната апаратура:
 – ехограф – 1 бр.;
 – рентгенов апарат за скопия и графия; 
 – КАТ или МРТ, разположени на територията 
на болницата.
5.4. Дейността по специалността „Пластич­
но-възстановителна и естетична хирургия“ се 
осъществява в самостоятелна болнична струк­
тура – клиника или отделение, отговаряща на 
следните изисквания:
5.4.1. В структурата се извършват лечение 
на изгаряния, измръзвания, мекотъканни кожни 
дефекти от различно естество, последствия от 
изгаряния и травми, вродени и придобити кожни 
дефекти, естетични процедури по повърхността на 
тялото, реконструктивни операции. 
5.4.2. В структурата работят най-малко петима 
лекари, от които четирима с придобита медицин­
ска специалност по пластично-възстановителна и 
естетична хирургия.